jkorsvik/nowiki_second_scrape_merged huggingface dataset:
GTI Friidrettsklubb

GTI Friidrettsklubb, ofte forkortet GTI Stavanger, (stiftet 15. desember 1990 som Glad Trim Internasjonal Idrettslag) er en friidrettsklubb fra Stavanger.
Klubben var arrangør av NM i maraton 2007, NM i halvmaraton 2010 og NM i halvmaraton 2018, og klubbens utøvere har de siste årene tatt flere NM-medaljer innen langdistanseløp, maraton og terrengløp.


== Kjente utøvere ==
Anne Jorun Hodne, maratonløper
Ørjan Grønnevig, langdistanse- og maratonløper
Tom Erik Halvorsen, langdistanse, ultratrail
Simen Holvik, langdistanse, 24 timersløp


== Eksterne lenker ==
(no) Offisielt nettsted
Tibor Navracsics

Tibor Navracsics (født 13. juni 1966 i Veszprém) er en ungarsk jurist og politiker. Han var landets utenriks- og handelsminister fra juni til september 2014. Tidligere var han administrasjons- og justisminister mellom 2010 og 2014. Navracisics er medlem av Fidesz. Han ble i 2014 nominert som Ungarns EU-kommissær i Juncker-kommisjonen, med ansvar for utdannelse, kultur, ungdom og samfunnsengasjement. Kultur- og utdannelseskomiteen Europaparlamentet avviste imidlertid 6. oktober hans kandidatur.


== Referanser ==
The Flash (TV-serie)

The Flash er en superhelt-, action- og eventyrserie som hadde premiere på den amerikanske TV-kanalen CW i 2014. Serien er skapt av Greg Berlanti, Geoff Johns og Andrew Kreisberg for CW. Grant Gustin spiller hovedrollen som Barry Allen/The Flash. Andre sentrale roller spilles av Candice Patton, Rick Cosnett, Danielle Panabaker, Carlos Valdes, Tom Cavanagh og Jesse L. Martin.
Serien er en spin-off til serien Arrow, og eksisterer i samme «univers». Flere av rollefigurene i The Flash har også dukket opp i Arrow.


== Handling ==
Forskeren Barry Allen (Grant Gustin) blir rammet av et lynnedslag mens han befinner seg i et forskningslaboratorium, og havner i koma. Da han ni måneder senere plutselig våkner opp, kan han plutselig bevege seg med lynets hastighet. Serien følger ham mens han venner seg til sine nye superkrefter, begynner å samarbeide med sine kolleger på Star Labs og å utvikle seg til superhelten The Flash. Han var imidlertid ikke den eneste som ble rammet av lynet; det viser seg at det finnes flere med overnaturlige krefter.


== Rolleliste ==


=== Hovedroller ===
Grant Gustin – Barry Allen/The Flash/ Savitar
Candice Patton – Iris West
Rick Cosnett – Eddie Thawne
Danielle Panabaker – Caitlin Snow
Carlos Valdes – Cisco Ramon/Vibe/ Reverb/Echo/ Pablo
Tom Cavanagh – Dr. Harry Wells / Dr. Harrison Wells / Sherloque Wells / Eobard Thawne / H.R. Wells / Harrison 'Nash' Wells / Reverse Flash / Harrison Wells / Herr Wells / H. Lothario Wells / H. Wells / Harrison H.P. Wells / Harrison Orson Wells /Harrison Wolfgang Wells / Pariah / Sonny Wells / Wells 2.0 / Wells the Grey
Jesse L. Martin – etterforsker Joe West
Tom Felton – Julian Albert
Matt Letscher – Eboard Thawne/ Reverse-Flash


== Eksterne lenker ==
(en) Offisielt nettsted 
(en) The Flash (2014 TV series) – kategori av bilder, video eller lyd på Commons 
(en) The Flash på Internet Movie Database 
(en) The Flash på AllMovie 
(en) The Flash på Rotten Tomatoes 
(en) The Flash på Metacritic
Liv Opdal

Liv Opdal (født 2. april 1962 i Stavanger) er en norsk cellist. Hun er solocellist i Stavanger Symfoniorkester (SSO) der hun ble ansatt i 1987, og førsteamanuensis i cello ved Universitetet i Stavanger (UiS).Hun har hatt mange solistoppdrag både innenlands og utenlands. Hun er også en allsidig kammermusiker med interesser som spenner fra barokk- til samtidsmusikk. Hun spiller barokkcello ved siden av moderne. Hun er medlem av Stavanger Barokk og var initiativtager til Stavanger Samtidsensemble, der hun selv er medlem. Hun har vært festivalmusiker ved Kammermusikkfestivalen i Stavanger i flere år, og har også vært festivalmusiker ved Cellolyd, cellofestivalen i Lofoten, hvert år siden den ble etablert i 2012. Det første året urfremførte hun Øyvind Mælands «KOMMEN du vid meg», et stykke skrevet til Liv Opdal.Opdal har sin musikkutdannelse fra England og Norge. Hun studerte i London med William Pleeth fra hun var 17 til hun var 19 år. Deretter gikk hun på Norges musikkhøgskole med Anne Britt Sævig Årdal og Aage Kvalbein som lærere. 
Hun har gjesteundervist ved Åbo universitet, Det Jyske Musikkonservatorium i Århus, Norges teknisk-naturvitenskapelige universitet i Trondheim, Voksenåsen sommerakademi, De Unges Kammermusikkfestival i Stavanger, Orkester Norden og Ungdomssymfonikerne. Hun underviser også i kammermusikk ved UiS og er gruppeleder i 1B1, som er instituttets kammerorkester.
I 1998 ble hun sammen med Oslo-Filharmonien og Aage Kvalbein tildelt Spellemannprisen 1998 i klassen for samtidsmusikk, for innspillingen av Lasse Thoresens «Illuminations», en konsert for to celli og orkester som inngår på albumet The Sonic Mind. Dette stykket har hun også vært med på å fremføre flere steder i Norge og i Kiev og Paris.
I 2013 mottok hun orkesterstipendet fra Inge Steenslands legat, tildelt av faglig råd i Stavanger Symfoniorkester, på 50 000 kroner.
Liv Opdal er datter av musikerne og musikkpedagogene Inger-Johanne og Kåre Opdal.


== Diskografi ==
1993 «Illuminations» på albumet The Sonic Mind med Oslo-Filharmonien og Aage Kvalbein
2001 1–2–3 Happy Happy Happy med Stavanger Samtidsensemble


== Referanser ==


== Kilder ==
Cellolyd 2014s informasjon om Opdal Lest 8. oktober 2014
Anon. (2010) Norwegian Youth Chamber Music Festivals informasjon om Opdal Lest 28. september 2014
Storhaug, Eldri Espedal (2004) «Profilen: Ærefullt spilleoppdrag i Paris». I: Stavanger Aftenblad, 11. juni 2004, s. 36
Universitetet i Stavangers informasjon om Opdal Arkivert 15. oktober 2014 hos Wayback Machine. Lest 8. oktober 2014


== Eksterne lenker ==
«To celli og noe på hjertet» Stavanger symfoniorkester - blogginnlegg 8. mars 2012
Grant Gustin

Thomas Grant Gustin (født 14. januar 1990 i Norfolk i Virginia) er en amerikansk skuespiller.


== Karriere ==
Grant Gustin spiller hovedrollen som Barry Allen/superhelten The Flash i TV-serien The Flash. Han har også spilt rollen i en gjesterolle i Arrow og Supergirl, som er serier med handling knyttet til samme univers som The Flash. Han er også kjent fra TV-serien Glee, hvor han spilte gjesterollen Sebastian Smythe i flere episoder.


== Referanser ==


== Eksterne lenker ==
(en) Grant Gustin på Internet Movie Database 
(fr) Grant Gustin på Allociné 
(en) Grant Gustin på AllMovie 
(en) Grant Gustin hos Turner Classic Movies 
(en) Grant Gustin hos Rotten Tomatoes 
(en) Grant Gustin hos TV Guide 
(en) Grant Gustin hos The Movie Database 
(en) Grant Gustin hos Internet Broadway Database 
(en) Grant Gustin hos Behind The Voice Actors
Tsjekkia under EM i friidrett 2014

Tsjekkia deltok med 42 utøvere under EM i friidrett 2014 som ble arrangert 12.–17. august 2014 i Zürich. Tsjekkia tok fire medaljer under mesterskapet.


== Medaljevinnere ==


== Eksterne lenker ==
Offisielt nettsted
Bodø Friidrettsklubb

Bodø Friidrettsklubb (stiftet 14. desember 1982) er en friidrettsklubb fra Bodø. 
Bodø Friidrettsklubb ble stiftet i 1982 av de tillitsvalgte som i 1980 hadde arrangert NM i friidrett og i 1981 E-cup semifinale kvinner i friidrett på Aspmyra stadion. Klubbens hjemmebane er Mørkvedlia Idrettspark.


== Eksterne lenker ==
Offisielt nettsted
Dimna Idrettslag

Dimna Idrettslag (stiftet 3. desember 1974) er en friidrettsklubb fra Ulsteinvik på Sunnmøre.
Klubbens hjemmebane er Høddvoll stadion.
Klubbens mest kjente utøver er Karsten Warholm.


== Eksterne lenker ==
Offisielt nettsted
Persona non grata (film)

Persona non grata er  en  polsk dramafilm fra 2005 som er regissert av den polske regissøren Krzysztof Zanussi. Han skrev også manuset til filmen og musikken er komponert av Wojciech Kilar.


== Rollebesetning ==
Zbigniew Zapasiewicz - Wiktor Leszczyński, Polens ambassadør i Uruguay.
Nikita Mikhalkov - Oleg, statssekretær ved det russiske utenriksdepartement.
Jerzy Stuhr - attaché ved den polske ambassade i Uruguay.
Daniel Olbrychski - statssekretær ved det polske utenriksdepartement.
Andrzej Chyra - Waldemar, Polens konsul
Maria Bekker - Oksana, kona til konsulen
Halina Golanko - Helena Leszczyńska, kona til Wiktor


== Referanser ==


== Eksterne lenker ==
(en) Persona non grata på Internet Movie Database 
(fr) Persona non grata på Allociné 
(nl) Persona non grata på MovieMeter 
(en) Persona non grata på AllMovie 
(en) Persona non grata på Turner Classic Movies 
(en) Persona non grata på Rotten Tomatoes 
(en) Persona non grata på www.culture.pl
Geraille nasjonalpark

Geraille nasjonalpark (også stavet Geralle eller Gerale) er en nasjonalpark som ligger sør i Etiopia. Parkens areal er 3 858 km2, og den ligger i forvaltningssonen Liben i regionen Somali. Geraille nasjonalpark ble opprettet i 2006 og omfatter det som tidligere var Borana Controlled Hunting Area. Opprettelsen av parken var et initiativ fra regionen Somali, men den er administrert og drevet på føderalt nivå. Terrenget er forholdsvis flate savanner med småtraær og buskvekster. Årlig nedbørsmengde ligger normalt omkring 500 mm. Parkens terreng ligger på mellom 800 og 1 380 moh. Beliggenheten er omtrent 900 kilometer sør-sørøst for hovedstaden Addis Abeba, og 120 kilometer nordøst for grensebyen Moyale - ikke langt fra grensen til Kenya. Parkens nord- og østgrense utgjøres av elven Dawa som også er en viktig kilde til overflatevann i det tørre området.
Omtrent 7 300 husholdninger bor i og i umiddelbar nærhet til Geraille nasjonalpark. Dette betyr anslagsvis 60 000 mennesker hvorav omkring 65% driver med husdyrhold. Området er derfor ikke spesielt tett befolket, men tegn på nedbeiting av vegetasjonen har vært sett. I tillegg til gjentatte tørkeperioder er krypskyting og våpensmugling et problem i det vanskelig tilgjengelige området.


== Dyreliv ==
Parken ble opprettet for å beskytte dyrearter som lever på savannen. Minst 36 arter av større pattedyr er registrert. Av de mest tallrike planteetere kan nevnes oryxantilope, grantgaselle, sjiraffantilope (gerenuk), liten kudu og dvergantilopen dik-dik. Noen få kjøttetere finnes også i parken, blant annet afrikansk villhund og gepard. Noen få individer av elefanter og sjiraffer er også registrert. Lokalbefolkningen har hevdet å ha sett individer av det kritisk truede spissneshornet i parken, men påstandene er ikke bekreftet pr. 2014. Over 164 fuglearter er registrert på en foreløpig artsliste for Geraille nasjonalpark, blant annet  hvithalesvale og jubavever.


== Fotnoter ==


== Referanser ==


== Kilder ==
Ethiopian Wildlife Conservation Agency: Geraille National Park Besøkt 9. oktober 2014
William Baumol

William Baumol (født 26. februar 1922 i New York, død 4. mai 2017 samme sted) var en amerikansk samfunnsøkonom. Han var professor ved New York University fra 1971. Fra 1949 til 1992 var han professor ved Princeton University. Baumol har gitt opphav til begrepet Baumol-effekten (også kalt Baumol-syken), som beskriver stigende lønnskostnader til tross for uforandret produktivitet.


== Referanser ==
En natt forbi

En natt forbi kan sikte til:

En natt forbi (album), et album fra 1979
«En natt forbi (sang)», en sang fra 1976
En natt forbi (sang)

«En natt forbi» (engelsk: Alone, Awake) er en sang Jan Eggum skrev til Wenche Myhre. Wenche spilte den inn og ga den ut på albumet Wenche i 1976. Eggum spilte den inn selv i 1979 og ga den ut på albumet En natt forbi.


== Referanser ==
Simon Hof

Simon Hof(f) (født 1634, død 2. oktober 1708 i Trondhjem) var en norsk skolemann og den lengstsittende (48 år) i ledelsen ved Trondheim katedralskole.


== Bakgrunn ==
Han var danskfødt, sønn av Peder Simonsen Hoff (cirka 1595–1647) og Barbara Olesdatter. Faren var fra 1630 til 1640 sogneprest i Blistrup i Helsingør, nord på Sjælland i Danmark.  Etter skolering ved Frederiksborg lærde skole ved Frederiksborg slott, studerte Simon teologi og hebraiske språk hos professor Thomas Bang (1600–1661) ved København Universitet. Som losjerende hos Bang var han også lærer for barna i huset. Simon fungerte også som oppnent ved disputaser.  


== Conrektor ==
Det ble i 1660 meldt om ledig stilling som conrektor ved Trondheim katedralskole, og Simon søkte til den danske biskop Erik Bredal (1607–1672) i Nidaros bispedømme, med Bangs anbefalingsbrev vedlagt, og fikk jobben.  Han tok med seg halvbroren  Peder Henriksen Aschani (1645–1748) som ble elev. Ett år efter giftet Simon seg med Karen Nielsdatter Schielderup (1645–død før 1691) som var datter til avdøde res.kap. i Vår Frue kirke Niels (1611–1652) og sønnedatter av biskop Peder Jenssøn Schjelderup (1571–1642).


== Rektor ==
Etter rektor Nils Skyttes død ble det den 22. mars 1667 Simons tur å være rektor, selv om han ikke hadde den lovpålagte magistergraden; unntaket ble gitt ham i 1669 og han kunne kalle seg mag. Hof. I sin tid som rektor fikk han sentralisert biblioteket til skolens lokaler og satt i gang oppussing av skolehuset (bekostet av nevnte Vår Frue kirke og domkirken). Bybrannen i 1681 gjorde at Simon foreslo et nybygg nærmere Nidarosdomen, men det var ikke før i 1702 at dette ble realisert.  


== Lektor ==
Han overtok i 1693 stillingen som lektor etter teolog og kartograf Melchior Ramus (1646–1693) fra Aukra. Formelt sett var lektoratet (det faglige ansvar) overordnet rektoratet som mest var administrativ. Rektorjobben ble overtatt svigersønnen Anders Borch som hadde ektet dattera Barbara i 1691, forøvrig samme dag som Simon giftet seg på nytt med borgermester Laurits Brix si datter, ho Birgitte Brix (1673–1742). Simon døde på gården sin, Kvammen i Strinda, som han hadde ervervet seg omkring 1680 og brukt som avlsgård. Enka giftet seg med Simons conrektor, han Peder Schjelderup (1663–1737), Hun eide gården til sin død i 1742. I dag er dette Bratsbergsvegen 224 i Bratsberg (Trondheim).


== Referanser ==
Thomas Bang

Thomas Jensen Bang (født 1600 i Flemløse ved Assens (by) på Fyn, død 27. oktober 1661 i København) var en dansk filolog og professor.Etter skolegang i Assens og Odense studerte han fra 1621 ved Københavns Universitet hos teologi-professor Hans Rasmussen Brochmann (1597–1638), som ansatte Thomas som lærer til sine barn.  I 1627 reiste Thomas utenlands til Rostock, Franecker og Wittenberg for å lære de østerlandske språk (semittiske språk), spesielt hebraisk, slik at han fra 1630 fikk jobben som professor i hebraiske språk ved Københavns Universitet der han fra 1649 også var bibliotekar og fikk nye lokaler innvidd i 1657. Fra 1652 hadde han også vært professor i teologi, året før han fikk doktorgrad. Etter Københavns beleiring 1658 til 1660 døde han i 1661. Det var Bang som hjalp en ung Simon Hof å søke på jobben som rektor ved Trondheim katedralskole.
Han var gift med Else Didriksdatter Bartskjær (1614–1675). Blant de seks av fjorten barn som levde til voksen alder, finner vi Kirstine Bang (1635–1699) som ble gift med Oslobispen Hans Rosing. Ellers var Thomas søskenbarn til biskopen Niels Hansen Bang (1614–1676).Mal:¨tr


== Verker ==
Thomæ Bangi, Coelum orientis et prisci mundi, om bokstavskriften (1657)
Thomæ Bangii. «Observationum philologicarum libri duo». Europeana. Besøkt 9. oktober 2014. . Om det latinske språk
Aurora Latinitatis, en elementær lærebok i latinsk grammatikk for skolebarn


== Referanser ==
UGÅ

UGÅ er en studenfestival i Stavanger.
Arrangementet baseres i all hovedsak på frivillige fra studentmiljøet i Stavanger, som avvikler flere arrangementer i løpet av en uke i mars.
I 2013 ble festivalen arrangert fra 8. til 17. mars, og omfattet over ti konserter, med blant annet Bigbang, Oslo Ess og Rebekka Karijord.


== Eksterne lenker ==
Offisielt nettsted
Klubben (Hidra)

Klubben er en fjellformasjon som utgjør det sørøstlige «hjørnet» på øya Hidra i Flekkefjord kommune. På begge sider ligger viker (Indre og Ytre Kalven) (På nyere kart kan man finne navnene Midtre Kalvekilen og Ytre Kalvekilen) som nesten skjærer fjellet av fra landfeste med resten av øya. 
Vikene (kilene) er trange og tildels kronglete i innløpet. Spesielt Ytre Kalven er vanskelig å se fra sjøen og kan være utilgjengelig i dårlig vær. 
Farvannet umiddelbart rundt Klubben er populært som fiskeplass, og om sommeren kan en plukke krabbe i skvalpesonen/rurbeltet. Havstrømmene som passerer gir tildels rikelig næringstilgang.
Coldevin

Coldevin er en norsk slekt som kom til Norge omkring 1600 da skipper og handelsmann Cort Coldevey/wei innvandret til Tønsberg. Etterslekten er hovedsakelig delt inn i ei grein rundt Tønsberg og Larvik (embetsmenn og skipsredere), ei offisersslekt i Nord-Trøndelag og ei gruppe godseiere i Nordland.


== Referanser ==
Alex Neil

Alexander Francis Neil (født 9. juni 1981 i Bellshill, North Lanarkshire) er en skotsk fotballtrener og tidligere fotballspiller som er hovedtrener for Stoke.


== Statistikk som trener ==
Per 21. september 2019


== Referanser ==


== Eksterne lenker ==
(en) Alex Neil – Transfermarkt 
(en) Alex Neil – Transfermarkt (manager) 
(en) Alex Neil – Soccerbase.com 
(en) Alex Neil – FootballDatabase.eu 
(en) Alex Neil – FBref
Hobart Zoo

Hobart Zoo (også kjent som Beaumaris Zoo) var en enkel dyrehage på Queens Domain i Hobart på Tasmania i Australia. 
Hobart Zoo er mest kjent for å være stedet der bilder og filmopptak av siste kjente levende pungulv ble tatt i 1936. Dyret døde i fangenskap i Hobart Zoo 7. september 1936. Dyrehagen lå ved den tasmanske guvernørens hus og den botaniske hagen der. Den er nå borte, men noen arkeologiske rester kan fortsatt sees.


== Eksterne lenker ==
(en) Beaumaris Zoo – kategori av bilder, video eller lyd på Commons 
The thylacine museum hos naturalworlds.org
Christian Ramus

Christian Melchiorsen Ramus (født 1. februar 1687/8 i Trondhjem, død 14. desember 1762 i Odense) var en norskfødt biskop i Danmark.  


== Liv og virke ==


=== Bakgrunn ===
Han var sønn av teolog og kartograf Melchior Ramus (1646–1693) og Anna Kyhn. Faren var lektor ved Trondheim katedralskole, der Christian selv gikk frem til 1707 da han startet studier i medisin. Av økonomiske grunner måtte han avbryte dette, og gikk da over til teologi. Han tok sin embedseksamen i 1710.


=== Prest ===
Han fikk jobb som hjelpeprest ved Garnisons kirke (København) i 1711 og ble samme år også hjelpekapellan ved Holmens kirke. Dette var midt under Pesten i 1710–1713. Fra 1720 var han i ledelsen ved byens fattigvesen i sju år, før han i 1727 fikk jobb som sogneprest ved Vordingborg kirke. Fra 1730 var han ved Helligåndskirken i København.


=== Biskop ===
Fra 18. januar 1732 var han utnevnt biskop i Fyens stift med Sankt Knuds kirke som base. Han ble også begravet i denne kirken.
Christian Ramus var ikke pietist, men det filantropiske engasjement som utsprang fra pietismen støttet han fullt opp under. I sin stiftsby Odense hadde han en særlig omhu for skole- og hospitalsvesenet. Han økte deres midler og utvidet deres virksomhet, og ved en utstrakt velgjørenhet la han grunnlaget for et vallert ettermæle. I sine siste år led han av stær og var en tid lang ganske blind, inntil han ved en heldig operasjon gjenvant synet på det ene øyet. 
Christian Ramus var tre ganger gift. Datteren Magdalene Cathrine Ramus (1721–1755) var mor til  Else Elisabeth Ramus Jensen (1746–88) som var mor til den norske statsråd Jonas Collett (1772–1851) og eidsvollsmannen Johan Collett (1775–1827). Forøvrig hadde Christian to kjente brødre, Joachim Frederik Ramus (1685–1769) som i 1722 ble professor i matematikk ved Københavns universitet, og Johan Daniel Ramus (1683/5–1761) som ble katolsk prest i Köln og bibliotekar.


== Referanser ==
Joachim Frederik Ramus

Joachim Frederik Ramus (født 1685/6 i Trondheim, død 1769) var norsk matematiker og kartograf.Han var sønn av teolog og kartograf Melchior Ramus (1646–1693) og Anna Fyhn. Faren var lektor ved Trondheim katedralskole og laget flere kart over Norge. Etter farens død i 1693 flyttet Joachim først til morens far, Hans Kyhn, som var kommandant på Munkholmen. Der fikk Joachim gå i lære hos den lærde elefantridder Peder Griffenfeld (1639–1699) som satt i arrest. I 1698 bars det til farens bror Jonas Ramus (historiker) (1649–1718) som var prest i Norderhov, men anerkjent naturforsker. Fra 1707 gikk han med brødrene ved Københavns Universitet for å studere teologi og medisin. Men han endte med en baccalaurus i matematikk 1710 på en avhandling om trigonometri, altså matematikk for kartverk. Derpå var han to år ved Borchs kollegium, noen år i utlandet, før han i 1716 returnerte til København der han i 1722 ble professor i matematikk ved Københavns Universitet, samtidig som han var lærer ved en navigasjonsskole på Møn.  Fra 1738 var han virkelig justisråd og i 1742 ble han inntatt i det nystiftede Det Kongelige Danske Videnskabernes Selskab. I 1745 var han en av de første som skrev vitenskapelig om nordlys. Han mistet synet fra 1747 og sluttet med sine forelesninger.
Som kartograf hjalp han professor Ole Rømer med et kart over Nordsjøen som kongen ville ha. Så var det et detaljert kart med navnet «Halogia Saxoni sive Halogaland subse comprehendens Helgeland, Salten, Lofoden, Vesteraalen» som onkelen tok med i Ulysses et Otinus fra 1713. Et tredje kart er kobberstikket «Delineatio Norwegiæ Novissima» som han laget på utenlandsreisen omkring 1714.

		


== Verker ==
Joachim Frederik Ramus (1747). Historisk og physisk Beskrivelse over Nordlysets forunderlige Skikkelse, Natur og Oprindelse. Det Kongelige Danske Videnskabernes Selskab. 


== Referanser ==
Sonny Colbrelli

Sonny Colbrelli (født 17. mai 1990 i Desenzano del Garda) er en italiensk tidligere profesjonell landeveissyklist. Han sykler for Team Bahrain Victorious.
Like etter målgang på den første etappen av Catalonia rundt 2022 kollapset han og fikk siden operert inn hjertestarter. Han måtte deretter legge opp.


== Meritter ==


== Referanser ==


== Eksterne lenker ==
(de) Sonny Colbrelli – Munzinger Sportsarchiv 
(en) Sonny Colbrelli – ProCyclingStats 
(en) Sonny Colbrelli – Cycling Archives 
(en) Sonny Colbrelli – Cycling Quotient 
(en) Sonny Colbrelli – CycleBase
István Tisza

István Tisza de Borosjenő et Szeged (født 22. april 1861 i Budapest, myrdet 31. oktober 1918 samme sted) var en ungarsk politiker,  greve (1897), ministerpresident 1903-1905 og 1913-1917.
Han var sønn av Kálmán Tisza.


== Referanser ==


== Litteratur ==
Tisza, 3. István (Stefan) i Nordisk familjebok (2. utgave, 1919)


== Eksterne lenker ==
(en) István Tisza – kategori av bilder, video eller lyd på Commons 
(en) István Tisza – galleri av bilder, video eller lyd på Commons 
(de) Verk av og om István Tisza i katalogen til det tyske nasjonalbiblioteket
Biografi - Austrian Commanders
Ukraina under EM i friidrett 2014

Ukraina deltok med 70 utøvere under EM i friidrett 2014 som ble arrangert 12.–17. august 2014 i Zürich. Ukraina tok åtte medaljer under mesterskapet.


== Medaljevinnere ==
(*) Deltok bare i forsøkene.


== Eksterne lenker ==
Offisielt nettsted